Document ID: /roh_data/filtered/fineweb-2-filterrobots_roh.jsonl.gz/62986

La via per Cunter vegn sanada
La Regenza ha dà glisch verda per la correcziun da la via da Cunter tranter Mon e Navaras. Il traject d'ina lunghezza da circa 1,5 kilometers da la via per Cunter al vest dal Surses è en in nausch stadi. Tant la limitaziun dal pais maximal permess da 13 tonnas sco er la ladezza da la via da per part main che 3,5 meters na satisfan betg pli als basegns actuals ed a las pretensiuns d'ozendi envers ina via da colliaziun.
En il rom dal project duai vegnir schlargià il vial a 4,2 meters e renovada la surstructura da la via. Plinavant èn necessaris novs mirs da sustegn sin divers trajects da la vart da la val. Ils custs totals da quest project importan circa 7,45 milliuns francs.